gl fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en gl en gl gl gl gl gl gl gl gl gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
A Deputación de Pontevedra e a Real Academia Galega de Ciencias organizan o ciclo de conferencias ‘Aida Fernández Ríos’ | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Discursos de Inauguración de Curso
A Deputación de Pontevedra e a Real Academia Galega de Ciencias organizan o ciclo de conferencias ‘Aida Fernández Ríos’
by RAGC | Mar 8, 2020 | Novas
A presidenta da Deputación de Pontevedra, Carmela Silva, e a vicepresidenta da Real Academia Galega de Ciencias, Alicia Estévez, presentaron este xoves a primeira edición do ciclo de conferencias dedicado á bióloga galega Aida Fernández Ríos.
Esta actividade está enmarcada no convenio asinado hoxe por ambas as dúas institucións. “Sei que esta foto non é habitual, tres mulleres sentadas falando de ciencia, xa que as mulleres adoitamos estar infrarrepresentadas”, significou Carmela Silva.
As conferencias están destinadas a toda a cidadanía e teñen como propósito achegar asuntos de importancia e de actualidade ligados á ciencia.
O ciclo ‘Aida Fernández Ríos’ está composto de quince charlas, entre marzo e decembro no Pazo Provincial e na sede da Deputación en Vigo. Haberá actividades de divulgación científica sobre asuntos como o cancro, a intelixencia artificial, a acuicultura ou a nanomedicina, entre outros.
Ademais a Deputación de Pontevedra e a Academia Galega das Ciencias promoverán unha serie de charlas en colexios da provincia coa intención de estimular a vocación científica entre a mocidade, “y demostrarles que pueden ser lo que quieran sin estereotipos de género”, apuntou Alicia Estévez.
Neste sentido, Carmela Silva destacou que desde o goberno provincial “queremos aplaudir o obxectivo da Academia de incorporar máis mulleres entre os seus integrantes”.
Carmela Silva agradeceu á Academia Galega das Ciencias “a súa sensibilidade para visibilizar ás mulleres, referentes como María José Alonso, Alicia Estévez Toranzo, Maribel Soengas, Miriam Pena…”, dixo a presidenta provincial.
“Cando as mulleres non estamos representadas, pérdese o noso talento” e sinalou que as mulleres “somos máis matriculadas na universidade e temos mellores notas”. Tamén indicou que en Europa o 41% dos postos científicos e de enxeñería son ocupados por mulleres, “e só en cinco países son maioría”.
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®